
    Forord
   

   
    Frontlinjearbeidarane i den norske velferdsstaten må bruke erfaring, klokskap og bokleg lærdom når dei i møte med brukarane set i verk hjelpeprosessar og rettsbruk. Å møte menneske med kunnskap om det systemet dei er ein del av, kan skape ei kjensle av omsorg, engasjement og sikring av hjelp i kvardagen. Det gjeld både for dei som går inn gjennom Nav-døra, og dei som klikkar seg inn i dei virtuelle møteplassane.
   

   
    Denne boka har blitt til i samspelet mellom to kollegaer, med dei ulike faga sosialt arbeid og juss som utgangspunkt. Det å strekke seg ut av sin eigen fagkrins, og prøve å forklare og forstå denne fagkrinsen i lys av eit anna fag, er eit utviklingsarbeid. Innan profesjonsutdanningane overlet vi oftast til studentane å sette saman kunnskap, etter at det er undervist ut frå einskilde fagdisiplinar. Samtidig er det slik at få praktiske fag verkar uavhengig av ein samanheng. Rettsreglar har ein funksjon i samfunnet. Sosialt arbeid har ein funksjon i samfunnet. Ingen av dei fungerer i samfunnet, som ramme eller metode, uavhengig av den andre. Det er spennande å vere med i den utviklinga som skjer når to fag møtest for å gå opp læringsstiar. I dette løfter ein fram og skaper kunnskap i det oppsplitta og samansette landskapet mellom hjelpeprosessar og rettsbruk i Nav-kontor.
   

   
    Vi som har arbeidd med boka, har over lang tid vore opptekne av tematikkar i Nav, både frå vinkelen som forskar, undervisar og praktikar. Vi har prøvd å balansere mellom å forenkle det komplekse og å halde fram kor samansette vurderingar, teoretiske utgangspunkt og verkelegheita i praksis er. Det vil sjølvsagt gi rom for kritikk frå spesialistar på enkeltområde, om at vi verken er grundige nok eller gir god nok oversikt. Til det seier vi med Ivar Aasen (1863): «Til lags aat alle kan ingen gjera.» Boka dekkjer ikkje heilskapen i kvardagen på Nav-kontoret, men prøver å vere eit bidrag til å sjå på sentrale element. Den raude tråden i boka er at det er uråd å tenke hjelpeprosess utan å tenke juridiske rammer – og omvendt. Dette har også påverka utvalet av temaa.
   

   
    Juss står i ein tradisjon der ein må halde seg til fokus på regulering og problemløysing. Faget er utvikla over tid og reflekterer normer og rammer som samfunnet ønsker å ha. Faget krev at vi må tolke reglane og iverksette dei, og stundom må rammene kritiserast for å skape endring og utvikling. Sosialt arbeid er eit fag som har vakse fram ut frå sosiale problem i samfunnet. Det er også eit fag der ein tenker framover mot ei løysing. I det sosiale arbeidet har ein kanskje færre restriksjonar på kva som er mogleg å gjere, og ein tenker ressursar og brukarmedverknad. I ressursfokus, vekt på behov og brukardeltaking vil juss og sosialt arbeid også møtast.
   

   
    Struktur og tema for tekstar i boka har vi diskutert i fellesskap. Sjølve skriveprosessen har vi gjort i einerom, og deretter har teksten gått i ein runddans fram og tilbake mellom oss. I den publiserte boka vil vi derfor berre delvis kunne peike på kven som er forfattar av kva. Lesaren vil likevel tydeleg kjenne igjen dei to ulike fagtradisjonane. Prosessen med å utarbeide ei bok som denne, tek tid, og er gjord i fellesskap. Vi trur på fellesskapet og løysingar som kan utviklast mellom menneske og kunnskapsbasar. Akkurat som praksisfag ikkje kan utøvast isolert utan i relasjon mellom den profesjonelle og brukaren, meiner vi at heller ikkje kunnskapsutvikling kan skje i eit lukka rom.
   

   
    Vi vil takke Fagbokforlaget for at dei hadde tru på ideen vår, og for gode innspel, hjelp og støtte frå redaktør Ellen Aspelund. Ei stor takk må rettast til dosent Aina Aune Kane som fagfelle. Ho har gitt svært nyttige kommentarar og fått oss til å utvikle tekst og framstilling. Dr.jur. og professor emerita Alice Kjellevold har vore ein avgjerande viktig støttespelar for utval og presentasjon av dei juridiske delane av teksten. Arbeid med henne har gitt både entusiasme og tryggleik i prosjektet. Vi må også få takke studentane ved masterutdanninga for sosialfag, dei har komme med refleksjonar, spørsmål og innspel. Alle gode hjelparar har bidrege på sin måte, frå sin ståstad. Svært verdifulle bidrag har vi fått direkte frå Nav Time og Klepp, ved leiaren og einskildtilsette. Det at Nav-kontoret la til rette for og sette av tid til å gi oss tilbakemeldingar, set vi umåteleg stor pris på. Takk også til dei rundt oss som har gitt god støtte og energi i arbeidet.
   

   
    Stavanger 17. januar 2022
   

   
    
     Liv Jorunn B. Skippervik
    
   

   
    
     Siv Oltedal
    
   

  

 
  
   
    Innhald
   

   
    
     Kapittel 1
    
   

   
    
     Sosialt arbeid og juss som verktøy og ramme for rettleiarar i Nav-kontor
    
   

   
    
     Preludium
    
   

   
    
     
      1.0
     
     Om utgangspunktet for boka
    
   

   
    
     
      1.1
     
     Juss og sosialt arbeid i Nav-kontor
    
   

   
    
     
      1.2
     
     Sentrale omgrep i prosessen i sosialt arbeid
    
   

   
    
     
      1.2.1
     
     Kontakt og klargjering av rammer
    
   

   
    
     
      1.2.2
     
     Kontrakt og arbeidsrelasjon
    
   

   
    
     
      1.2.3
     
     Kople om, tid, planlegging og vegen vidare
    
   

   
    
     
      1.3
     
     Steg og fasar i hjelpeprosessar
    
   

   
    
     
      1.3.1
     
     Møte som utgangspunkt for Nav-fagleg arbeid
    
   

   
    
     
      1.4
     
     Kapabilitetstilnærming som refleksjon om rettferdig fordeling av velferdsgode
    
   

   
    
     
      1.5
     
     Juridiske rammer og sentrale lover som verktøy i Nav-kontoret
    
   

   
    
     
      1.5.1
     
     NAV-loven
    
   

   
    
     
      1.5.2
     
     Folketrygdloven
    
   

   
    
     
      1.5.3
     
     Arbeidsmarknadsloven
    
   

   
    
     
      1.5.4
     
     Sosialtenesteloven
    
   

   
    
     
      1.5.5
     
     Forvaltningsloven
    
   

   
    
     
      1.5.6
     
     Likestillings- og diskrimineringsloven
    
   

   
    
     
      1.6
     
     Grunnleggande om juridisk metode og rettslege kjelder
    
   

   
    
     
      1.7
     
     Velferdspolitiske rammer for arbeidet
    
   

   
    
     
      1.7.1
     
     Universale versus selektive velferdsordningar
    
   

   
    
     
      1.8
     
     Arbeidslinja – arbeidsmotivasjon og velferdsstaten
    
   

   
    
     Kapittel 2
    
   

   
    
     Kommunikasjon og ulike tilnærmingar i arbeidet
    
   

   
    
     
      2.1
     
     Innleiing – kommunikasjon i fysiske og digitale møte
    
   

   
    
     
      2.2
     
     Ulike arbeidsmetodar gir rom for ulik kommunikasjon
    
   

   
    
     
      2.2.1
     
     Supported employment
    
   

   
    
     
      2.2.2
     
     Nav-rettleiaren og arbeidsinkludering
    
   

   
    
     
      2.3
     
     Planverktøy i Nav-kontoret
    
   

   
    
     
      2.3.1
     
     Aktivitetsplan
    
   

   
    
     
      2.3.2
     
     Kvalifiseringsprogram
    
   

   
    
     
      2.3.3
     
     Individuell plan
    
   

   
    
     
      2.4
     
     Digital aktivitetsplan
    
   

   
    
     
      2.5
     
     Framstilling og tolkingar i kommunikasjonen
    
   

   
    
     
      2.5.1
     
     Konkret om notat og vedtak
    
   

   
    
     
      2.5.2
     
     Klage som rettstryggleiksgaranti i saksbehandlinga
    
   

   
    
     
      2.6
     
     Utfordringar i fleirkulturell kommunikasjon
    
   

   
    
     
      2.7
     
     Velferdsforvaltninga i møte med samisk språk
    
   

   
    
     
      2.8
     
     Den faktiske og fysiske konteksten rundt digital samhandling
    
   

   
    
     Kapittel 3
    
   

   
    
     Skjønnsutøving i Nav-kontor
    
   

   
    
     
      3.1
     
     Om ulike typar skjønn
    
   

   
    
     
      3.2
     
     Skjønn i avgjerdsprosessen
    
   

   
    
     
      3.2.1
     
     Bunde og fritt skjønn
    
   

   
    
     
      3.3
     
     Skjønn i sosialt arbeid
    
   

   
    
     
      3.3.1
     
     Strukturelt skjønn
    
   

   
    
     
      3.3.2
     
     Epistemisk skjønn
    
   

   
    
     
      3.4
     
     Juridisk skjønn
    
   

   
    
     
      3.4.1
     
     Korleis rettslege kjelder verkar inn på kva vi kan «skjønne» om i rettsbruksprosessen
    
   

   
    
     
      3.4.2
     
     Korleis bruker ein rettsbruksskjønn og forvaltningsskjønn i rettsbruksprosessen?
    
   

   
    
     
      3.5
     
     Skjønn i bruk er ein praktisk syntese
    
   

   
    
     Kapittel 4
    
   

   
    
     Omgrep og kategoriar
    
   

   
    
     
      4.1
     
     Innleiing
    
   

   
    
     
      4.2
     
     Ei praksishistorie som aktualiserer kategoribruk i dagleglivet
    
   

   
    
     
      4.3
     
     Ulike kontekstar
    
   

   
    
     
      4.4
     
     Tillit
    
   

   
    
     
      4.5
     
     Recovery
    
   

   
    
     
      4.6
     
     Tredjepart – eit saksforhold eller ein person
    
   

   
    
     
      4.7
     
     Orienteringar i samtalar
    
   

   
    
     
      4.8
     
     Kategoriar i Nav-kontoret
    
   

   
    
     
      4.8.1
     
     Behovsvurdering
    
   

   
    
     
      4.9
     
     Kategorisering i Nav-kontoret
    
   

   
    
     
      4.9.1
     
     Innsatsbehov
    
   

   
    
     
      4.9.2
     
     Arbeidsevnevurdering
    
   

   
    
     
      4.9.2
     
     Aktivitetsplan
    
   

   
    
     4.10 Kategoriar og omgrep som erfaringsnære og erfaringsfjerne
    
   

   
    
     Kapittel 5
    
   

   
    
     Samarbeid mellom brukarar og fagfolk
    
   

   
    
     
      5.1
     
     Samarbeid
    
   

   
    
     
      5.1.1
     
     Internorganisering og samarbeid i Nav-kontoret
    
   

   
    
     
      5.1.2
     
     Heilskapleg arbeid med gjenstridige problem
    
   

   
    
     
      5.2
     
     Samarbeidsbehov og samarbeidsplikt
    
   

   
    
     
      5.2.1
     
     Samarbeid med andre samarbeidspartnarar
    
   

   
    
     
      5.3
     
     Sentrale reglar om samarbeid
    
   

   
    
     
      5.4
     
     Samarbeid med brukaren
    
   

   
    
     
      5.4.1
     
     Samarbeid knytt til individuell plan
    
   

   
    
     
      5.4.2
     
     Konkrete samarbeidsverktøy
    
   

   
    
     
      5.4.3
     
     Samarbeid om individuell plan ved kvalifiseringsprogram
    
   

   
    
     
      5.5
     
     Utveksling av informasjon innanfor rammene for teieplikta
    
   

   
    
     
      5.5.1
     
     Samtykke til utveksling av opplysningar
    
   

   
    
     
      5.6
     
     Korleis kan ein skape samarbeidsrom innanfor rammene for lovleg informasjonsutveksling?
    
   

   
    
     Kapittel 6
    
   

   
    
     På sporet av fellesskapsløysingar
    
   

   
    
     
      6.1
     
     Innleiing
    
   

   
    
     
      6.2
     
     Praksisfellesskap – domene, fellesskap og praksis
    
   

   
    
     
      6.3
     
     Måtar å handtere usemje på – drøfting, lojalitet og tilbaketrekking
    
   

   
    
     
      6.4
     
     Inkluderingsprosessar og samfunnsarbeid
    
   

   
    
     
      6.5
     
     Samskaping som samarbeid med ikkje-offentlege velferdsinstitusjonar
    
   

   
    
     
      6.6
     
     Posisjonen til pårørande som bidrag til fellesskapsløysingar
    
   

   
    
     
      6.7
     
     Eit spørsmål om varsling og tilbakemelding
    
   

   
    
     
      6.8
     
     Spenninga mellom det personlege og det institusjonelle
    
   

   
    
     
      6.9
     
     Verdiar og normer i rettsbruken
    
   

   
    
     
      6.10
     
     Juss og sosialt arbeid i Nav-kontor
    
   

   
    
     Postludium
    
   

   
    
     Referansar
    
   

   
    
     Litteratur
    
   

   
    
     Informasjon på heimesida til Nav
    
   

   
    
     Nettkjelder
    
   

   
    
     Lover
    
   

   
    
     Oppheva lover
    
   

   
    
     Forarbeid og offentlege dokument
    
   

   
    
     Forskrifter
    
   

   
    
     Internasjonalt
    
   

   
    
     Rundskriv
    
   

   
    
     Rettslege avgjerder
    
   

   
    
     Kulturelle referansar
    
   

   
    
     Anna
    
   

   
    
     Stikkordregister
    
   

  

 OEBPS/image/fagbokforlaget-logo.png
ICa
FAGBOKFORLAGET





OEBPS/image/9788245034608-forside.jpg
LIV JORUNN BAGGEGARD SKIPPERVIK
SIV OLTEDAL

HJELPEPROSESSAR
OG RETTSBRUK
| NAV-KONTOR

OM SOSIALT ARBEID OG JUSS
| ARBEIDS- OG VELFERDSTENESTA






